Pärastlõunal väisasin Rocca al Mare kaubanduskeskuse rõivaste osa. Kuna ma olen tänu nisust loobumisele ja pikkadele jalutusmaratonidele häbiväärselt kõhnunud ning kõik olemasolevad riided on mu seljas sündsusetult suured, siis oli quest kiire kahetunnise šoppingu käigus leida teksad ja mõned mõnusad t-särgid. Teksad ma sain, särke ja maikasid ka terve posu ja lisaks ühed mõnusad lühikesed püksid.  Ja muidugi ei suutnud ma vastu panna ja Pipile sai soetatud hulk soodsa hinnaga nunnusid särke-pusasid, sest seoses ohjeldamatu ilastamise ja ikka ette tuleva toidu väljaajamisega läheb meil päevas mitu komplekti ülemise otsa rõivaid. Lisaks on sahtlid niigi pooltühjad, sest ta on jälle kõigest välja kasvanud. Ghili tütrekesele Emmale saame varsti kõik laenatud riided tagasi anda.